
SC2010 –
REFERAT

privind aprobarea contractării de către SC Colterm SA a unui credit în valoare de 50 milioane lei

În adresa nr. SC2010-17832/26.07.2010 SC Colterm SA prezintă situaţia financiară a societăţii, datoriile şi creanţele, subvenţiile neîncasate de la bugetul de stat şi bugetul local, şi oferta de creditare a Bancpost SA. În vederea asigurarea capacităţii de plată a societăţii pentru combustibilul folosit la producerea energiei termice livrată populaţiei, SC Colterm SA propune aprobarea de către Consiliul Local a contractării unui credit în valoare de 50 milioane lei pe o perioadă de 36 de luni, garanţiile fiind bilete la ordin emise de către SC Colterm SA avalizate de către Municipiul Timişoara, cesiunea creanţelor rezultate din contractele comerciale încheiate de Colterm cu asociaţiile de proprietari şi gaj pe conturile curente ale societăţii.

Având în vedere că prin acest împrumut se va putea asigura aprovizionarea cu combustibil pentru sezonul rece 2010-2011 şi ţinând seama de prevederile art.36 alin.4 lit.(b) din Legea nr.215/2001 privind administraţia publică locală, republicată şi modificată,
PROPUNEM


să se aprobe de către Consiliul Local:
1.Contractarea de către SC Colterm SA Timisoara a unei facilităţi de credit la termen în valoare de 50 milioane lei de la Bancpost SA având ca destinaţie achiziţia de combustibil.
2. Avalizarea de către Municipiul Timişoara a biletelor la ordin în valoare de 50 milioane lei plus dobânda emise de SC Colterm Timisoara în vederea garantării facilitaţii de credit.

3. Împuternicirea Primarului Municipiului Timisoara să semneze  Contractul de facilitate de credit la termen cu SC Bancpost SA,  să avalizeze biletele la ordin şi să intreprindă orice alte acţiuni necesare.

